Likumprojekts

**Grozījumi Vides aizsardzības likumā**

Izdarīt Vides aizsardzības likumā (Latvijas Republikas Saeimas un Ministru kabineta Ziņotājs, 2006., 24.nr.; Latvijas Vēstnesis, 2006., 183., 2007., 107.nr.; 2008., 35.nr.; 2009., 97.nr.; 2009., 194.nr.; 2010., 194.nr.; 2012., 96.nr.; 2013., 84.nr.) šādus grozījumus:

1. 1. pantā:

izteikt 8. punktu šādā redakcijā:

“8) **kaitējums ūdeņiem** – kvantitatīvi vai kvalitatīvi nosakāmas būtiskas nelabvēlīgas izmaiņas iekšzemes ūdeņos, kad tiek izmainīts ūdens ekoloģiskais, ķīmiskais, kvantitatīvais stāvoklis vai ekoloģiskais potenciāls, izņemot gadījumus, uz kuriem attiecas Ūdens apsaimniekošanas likuma 14.pants, kā arī jūras ūdeņos, kad tiek pasliktināts jūras vides stāvoklis;”

izteikt 9. punktu šādā redakcijā:

“9)**kaitējums videi** – kvantitatīvi vai kvalitatīvi nosakāmas būtiskas nelabvēlīgas dabas resursu izmaiņas vai ar dabas resursu saistīto funkciju pasliktināšanās, kas var notikt tieši vai netieši. Ar dabas resursu saistītā funkcija ir labums, ko sabiedrība vai vide gūst no attiecīgā dabas resursa; ”.

2. Izteikt 24. panta pirmo daļu šādā redakcijā:

“(1) Šīs nodaļas nosacījumi par atbildību par videi nodarīto kaitējumu attiecas uz kaitējumu, kas nodarīts īpaši aizsargājamām dabas teritorijām, mikroliegumiem, īpaši aizsargājamām sugām un biotopiem, iekšzemes ūdeņiem un jūras ūdeņiem, augsnei un zemes dzīlēm.”

Vides aizsardzības un

reģionālās attīstības ministrs K. Gerhards